Kasimov

Kasimov (russisk Касимов, tatarisk Касыйм, Qasím) er ein by i Rjazan oblast i Russland med om lag 30 000 innbyggjarar. Byen ligg på venstre breidda av elva Oka, rundt 120 km aust for Rjazan.

 Historie 
mini|venstre|Ein minaret frå 1400-talet i Kasimov.
mini|venstre|Shahgali-mausoléet (1550-talet)

Dei første innbyggjarane i dette området var ei finsk-ugrisk stamme kalla Mesjtsjora, som seinare vart assimilert av russarar og tatarar. Byen vart grunnlagd i 1152 av Vladimir-Suzdal-fyrsten Jurij Dolgorukij som Grodets, seinare Gorodets Mesjtsjorskij (russisk: Городец Мещёрский). Han hamna under Misjar Jort-delen av Den gylne horden, men vart så seld til Moskva.

I 1376 vart byen øydelagd i den mongolske invasjonen, men vart snart gjenoppbygd som byen Novyj Nizovoj (Ny lågtliggande, russisk: Новый Низовой). Etter slaget ved Suzdal i 1445 (der Storhertug Vasilij II vart teken til fange), vart Mesjtsjora-området gjeve til Olug Moxammat, khanen i Kazankhanatet som løysepengar for livet til fyrsten.

I 1452 gav Storhertug Vasilij II av Moskva denne byen til Kazanfyrsten Qasim khan, som var skatteinspektør for Den gylne horden, men som hamna i teneste for russarane. Ifølgje andre historier flykta Qasim og bror hans Josif frå Kazan etter å ha tapt kampen om trona mot bror deira Mäxmüd. Etter 1471 var byen kjend som Qasím-byen. Han vart verande hovudstad i Qasimkhanatet fram til 1681 da khanatet igjen vart ein del av Russland.

Ei gruppe tatarar busette seg her på 1400-talet og er no kjend som Qasim-tatarar. Dei snakkar Misjar-dialekten, blanda med ein middel-tatarisk dialekt av tatarisk.

 Attraksjonar i Kasimov 
Historiske bygningar:
 Steinmoske (1467)
 Mausoleum for Shahgali (Şahğäli) Khan (1555)
 Mausoleum for Afghan Moxammad (Äfğan Möxämmäd) Khan (1658)
 Russisk ortodokse kyrkjer:
 Epifani-kyrkja (russisk: Богоявленская церковь) 1600-talet.
 Nikolai-kyrkja (russisk: Никольская церковь) 1600-talet.
 Treenighetskyrja (russisk: Троицкая церковь) 1600-talet.
 Kristi Himmelfartskatedralen (russisk: Вознесенский собор) 1800-talet.

 Kjelder 

 Delar av denne artikkelen bygger på «Kasimov» frå , den 3. februar 2009. 

Bakgrunnsstoff

Kategori:Busetnader grunnlagde på 1100-talet